ประกาศคณะกรรมการกํากับหลักทรัพย์และตลาดหลักทรัพย์ที่ กธ. 22/2560เรื่อง การกําหนดลักษณะการให้บริการของบุคคลที่ได้รับความเห็นชอบ ให้เข้าร่วมโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุนที่ไม่ถือเป็นการประกอบธุรกิจการให้บริการระบบอิเล็กทรอนิกส์เพื่อการซื้อขายหลักทรัพย์ที่ต้องได้รับใบอนุญาต อาศัยอํานาจตามความในข้อ 2 แห่งประกาศกระทรวงการคลัง เรื่อง กําหนดกิจการการให้บริการระบบอิเล็กทรอนิกส์เพื่อการซื้อขายหลักทรัพย์ให้เป็นธุรกิจหลักทรัพย์ ลงวันที่ 7 กรกฎาคม พ.ศ. 2560 คณะกรรมการ ก.ล.ต. ออกประกาศไว้ดังต่อไปนี้ ข้อ ๑ ในประกาศนี้"โครงการทดสอบ" หมายความว่า โครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน (Regulatory Sandbox)"บุคคลที่ได้รับความเห็นชอบ" หมายความว่า บุคคลที่ได้รับความเห็นชอบจากสํานักงานให้เข้าร่วมโครงการทดสอบ"ผู้บริหาร" หมายความว่า ผู้จัดการ รองผู้จัดการ ผู้ช่วยผู้จัดการ ผู้อํานวยการฝ่าย หรือผู้ซึ่งดํารงตําแหน่งเทียบเท่ากับตําแหน่งข้างต้นที่เรียกชื่ออย่างอื่น และให้หมายความรวมถึงบุคคลที่ได้ทําสัญญาให้มีอํานาจทั้งหมดหรือบางส่วนในการจัดการด้วย ทั้งนี้ เฉพาะในหน่วยหรือส่วนงานที่ประกอบการเป็นผู้ให้บริการระบบอิเล็กทรอนิกส์เพื่อการซื้อขายหลักทรัพย์ตามโครงการทดสอบ "ผู้ลงทุนสถาบัน" หมายความว่า ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษและผู้ลงทุนรายใหญ่คําว่า "กิจการเงินร่วมลงทุน" ให้มีความหมายเช่นเดียวกับกิจการเงินร่วมลงทุนตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดประเภทธุรกรรมในตลาดทุนที่ให้ใช้ทรัสต์ได้คําว่า ["นิติบุคคลร่วมลงทุน"]( ) ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไขและวิธีการจัดการเงินร่วมลงทุนคําว่า "ผู้ลงทุนที่มีลักษณะเฉพาะ" ให้มีความหมายเช่นเดียวกับผู้ลงทุนที่มีลักษณะเฉพาะตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนที่มีลักษณะเฉพาะข้อ ๒ การให้บริการระบบอิเล็กทรอนิกส์เพื่อการซื้อขายหลักทรัพย์ภายใต้โครงการทดสอบของบุคคลที่ได้รับความเห็นชอบจากสํานักงานตามประกาศนี้ ให้ได้รับการผ่อนผันไม่ถือเป็นการประกอบธุรกิจหลักทรัพย์ประเภทการให้บริการระบบอิเล็กทรอนิกส์เพื่อการซื้อขายหลักทรัพย์ ในช่วงระยะเวลาที่ให้บริการภายใต้โครงการทดสอบดังกล่าวข้อ ๓ ในกรณีที่บุคคลที่มีคุณสมบัติดังต่อไปนี้ประสงค์จะเข้าร่วมโครงการทดสอบให้บุคคลดังกล่าวยื่นคําขอรับความเห็นชอบต่อสํานักงาน พร้อมเอกสารหลักฐานตามแนวทางและวิธีการที่จัดไว้บนเว็บไซต์ของสํานักงาน(1) มีการนํานวัตกรรมมาใช้ในการให้บริการ (innovative financial services) ซึ่งสามารถช่วยเพิ่มประสิทธิภาพหรือลดต้นทุนในการให้บริการเป็นผู้ให้บริการระบบอิเล็กทรอนิกส์เพื่อการซื้อขายหลักทรัพย์ (2) มีความพร้อมในการเข้าร่วมโครงการทดสอบในเรื่องดังนี้ (ก) มีเงินทุน ระบบงาน และบุคลากร ที่สามารถรองรับการให้บริการตลอดเวลาที่เข้าร่วมโครงการทดสอบอย่างเหมาะสมและเพียงพอ (ข) มีการประเมินความเสี่ยงและการบริหารจัดการความเสี่ยงที่อาจเกิดขึ้นจากการให้บริการ (ค) มีกระบวนการติดต่อและให้บริการแก่ผู้ใช้บริการ โดยมีรายละเอียดครอบคลุมการดําเนินการตามที่กําหนดในข้อ 4 (ง) มีแผนการรายงานผลการทดสอบและความคืบหน้าในการให้บริการให้สํานักงานทราบอย่างต่อเนื่อง (จ) มีแผนการรองรับการออกจากโครงการทดสอบ (exit strategy) ที่ชัดเจน ทั้งในกรณีที่ครบกําหนดระยะเวลาการเข้าร่วมโครงการทดสอบหรือต้องออกจากโครงการทดสอบก่อนครบกําหนดระยะเวลา(3) มีการกําหนดระยะเวลาในการเข้าร่วมโครงการทดสอบไม่เกิน 1 ปีนับแต่วันที่ได้รับความเห็นชอบ (4) มีผลการศึกษาหรือผลการวิจัยที่แสดงถึงความเป็นไปได้ในการนํานวัตกรรมมาใช้ในการให้บริการ รวมถึงผลการศึกษาความเสี่ยงที่อาจเกิดขึ้นจากการทดสอบ (5) ไม่มีประวัติว่าเคยฝ่าฝืนหรือไม่ปฏิบัติตามหลักเกณฑ์หรือเงื่อนไขเกี่ยวกับการเข้าร่วมโครงการทดสอบมาก่อนให้สํานักงานพิจารณาคําขอรับความเห็นชอบเข้าร่วมโครงการทดสอบตามวรรคหนึ่งภายใน 60 วันนับแต่วันที่สํานักงานได้รับคําขอและเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๔ ให้บุคคลที่ได้รับความเห็นชอบดําเนินการดังต่อไปนี้ ในระหว่างการให้บริการด้วย(1) รวบรวมและประเมินข้อมูลของผู้ใช้บริการ เพื่อวัตถุประสงค์ดังนี้ (ก) ทําความรู้จักผู้ใช้บริการ (ข) จัดประเภทของผู้ใช้บริการ (ค) ประเมินความเหมาะสมในการให้บริการแก่ผู้ใช้บริการ (ง) พิจารณาความสามารถของผู้ใช้บริการในการปฏิบัติตามข้อตกลงในการให้บริการ(2) มีกระบวนการให้บริการแก่ผู้ใช้บริการที่คํานึงถึงเรื่องดังนี้ (ก) การเปิดเผยข้อมูลเกี่ยวกับการให้บริการที่ถูกต้อง ครบถ้วน จําเป็น และเพียงพอแก่ผู้ใช้บริการ เพื่อให้ผู้ใช้บริการสามารถเลือกใช้บริการหรือตัดสินใจลงทุนอย่างถูกต้อง (ข) การรักษาความลับของผู้ใช้บริการ (ค) การรับและจัดการข้อร้องเรียนของผู้ใช้บริการ (ง) การบริหารจัดการความเสี่ยงด้านเทคโนโลยีสารสนเทศ (IT risk) และความเสี่ยงด้านภัยคุกคามทางไซเบอร์ (cyber risk) ที่เพียงพอ โดยต้องให้ความสําคัญในเรื่องการรักษาความปลอดภัยของข้อมูลและระบบสารสนเทศ (security) ความถูกต้องเชื่อถือได้ของข้อมูลและระบบสารสนเทศ (integrity) และความพร้อมใช้งานของระบบสารสนเทศที่ใช้บริการ (availability) (จ) การป้องกันผู้ให้บริการ ผู้บริหารและพนักงานของผู้ให้บริการ จากการแสวงหาประโยชน์จากการปฏิบัติหน้าที่โดยมิชอบ(3) มีการแจ้งให้ผู้ใช้บริการทราบว่า การให้บริการนี้เป็นการให้บริการตามโครงการทดสอบซึ่งมีข้อจํากัด ความเสี่ยง และเงื่อนไข ที่แตกต่างจากการให้บริการของผู้ประกอบธุรกิจหลักทรัพย์ประเภทการให้บริการระบบอิเล็กทรอนิกส์เพื่อการซื้อขายหลักทรัพย์ที่ได้รับใบอนุญาตและต้องได้รับความยินยอมจากผู้ใช้บริการก่อนให้บริการดังกล่าวด้วย(4) มีข้อตกลงกับผู้ใช้บริการเกี่ยวกับความรับผิดชอบต่อความเสียหายที่อาจเกิดจากการให้บริการ(5) จัดส่งรายงานผลการทดสอบและความคืบหน้าในการให้บริการต่อสํานักงานตามแผนการรายงานที่แสดงไว้ในข้อ 3(2) (ง)(6) ตรวจสอบดูแลให้การให้บริการเป็นไปตามที่กําหนดในประกาศนี้ รวมทั้งกฎหมายหรือกฎเกณฑ์อื่น ๆ ที่เกี่ยวข้องด้วย(7) มีระบบการซื้อขายที่มีประสิทธิภาพและเป็นธรรม ซึ่งอย่างน้อยต้องครอบคลุมในเรื่องดังนี้ (ก) มีระบบที่สามารถรองรับปริมาณการซื้อขายได้อย่างเพียงพอ และสามารถตรวจสอบความสามารถในการชําระราคาและส่งมอบหลักทรัพย์ของผู้ใช้บริการได้ก่อนมีการส่งคําสั่งซื้อขาย (ข) มีระบบชําระราคาและส่งมอบหลักทรัพย์โดยสํานักหักบัญชีที่ได้รับอนุญาตจากสํานักงาน ทั้งนี้ ไม่ว่าจะดําเนินการโดยตนเองหรือบุคคลอื่น (ค) มีระบบการเปิดเผยข้อมูลที่เกี่ยวกับการทํารายการซื้อขาย ซึ่งรวมถึงข้อมูลก่อนทํารายการซื้อขาย (ถ้ามี) (pre-trade information) และข้อมูลภายหลังทํารายการซื้อขาย (post-trade information) อย่างเพียงพอ รวดเร็ว และเหมาะสม (transparency) (ง) มีระบบบันทึกข้อมูลเกี่ยวกับการซื้อขายหลักทรัพย์ โดยเฉพาะข้อมูลที่เกี่ยวกับการทํารายการซื้อขายหลักทรัพย์ ทั้งนี้ เพื่อติดตามและตรวจสอบการซื้อขายหลักทรัพย์ในภายหลัง (audit trail) (จ) มีระบบงานที่ช่วยเสริมสร้างและรักษากลไกการทํางานของระบบซื้อขายให้มีความเป็นระเบียบเรียบร้อย (ฉ) มีกลไกควบคุมให้ผู้ใช้บริการที่เสนอซื้อหรือซื้อหลักทรัพย์บนระบบที่ให้บริการเป็นไปตามหลักเกณฑ์และเงื่อนไขเกี่ยวกับการขออนุญาตและการอนุญาตให้เสนอขายหลักทรัพย์ และการยื่นแบบแสดงรายการข้อมูลการเสนอขายหลักทรัพย์ ในกรณีที่เป็นการให้บริการการซื้อขายหุ้นของบริษัทจํากัดตามประมวลกฎหมายแพ่งและพาณิชย์ หรือบริษัทที่ได้เสนอขายผ่านผู้ให้บริการที่ได้รับความเห็นชอบตามหลักเกณฑ์ เงื่อนไข และวิธีการที่คณะกรรมการกํากับตลาดทุนกําหนดตามมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 ผู้ให้บริการต้องกําหนดขอบเขตประเภทผู้ใช้บริการ โดยผู้ลงทุนทั่วไปไม่สามารถเสนอซื้อหรือซื้อหลักทรัพย์ดังกล่าวได้เพื่อประโยชน์ตามความในวรรคสอง "ผู้ลงทุนทั่วไป" หมายความว่า ผู้ลงทุนที่มิใช่ผู้ลงทุนสถาบัน กิจการเงินร่วมลงทุน นิติบุคคลร่วมลงทุน และผู้ลงทุนที่มีลักษณะเฉพาะ(8) จัดให้มีการเปิดเผยข้อมูลที่เกี่ยวกับการซื้อขาย ซึ่งอย่างน้อยต้องครอบคลุมในเรื่องดังต่อไปนี้ (ก) ขั้นตอนและวิธีการในการเปิดรับผู้ใช้บริการที่ชัดเจนและเป็นธรรม (fair access) และต้องกําหนดประเภทผู้ใช้บริการให้เหมาะสมกับประเภทหลักทรัพย์ที่ซื้อขาย (ข) ขั้นตอนและวิธีการซื้อขายของระบบที่ให้บริการ และในกรณีที่เป็นการให้บริการระบบจับคู่คําเสนอซื้อเสนอขายจะต้องเปิดเผยการจัดลําดับและการจับคู่คําสั่งซื้อขายด้วย (ค) ประเภทหลักทรัพย์ที่สามารถซื้อขายได้บนระบบที่ให้บริการ รวมถึงข้อจํากัดหรือเงื่อนไขต่าง ๆ ของหลักทรัพย์ในแต่ละประเภท (ง) ในกรณีที่หลักทรัพย์ที่ซื้อขายบนระบบที่ให้บริการ เป็นหุ้นของบริษัทจํากัดตามประมวลกฎหมายแพ่งและพาณิชย์ที่ไม่ได้เสนอขายผ่านผู้ให้บริการที่ได้รับความเห็นชอบตามหลักเกณฑ์ เงื่อนไข และวิธีการที่คณะกรรมการกํากับตลาดทุนกําหนดตามมาตรา 34 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ผู้ให้บริการต้องดําเนินการให้มีการเปิดเผยข้อมูลของบริษัทดังกล่าวบนระบบที่ให้บริการทั้งก่อนและต่อเนื่องไปภายหลังการเสนอขายหลักทรัพย์ ในเรื่องดังนี้ 1. ข้อมูลลักษณะธุรกิจและโครงสร้างของบริษัท รวมถึงข้อมูลของกรรมการและผู้บริหาร 2. ข้อมูลทางการเงินของบริษัท เช่น ผลประกอบการในอดีต ประมาณการผลการดําเนินงานหรือฐานะการเงินในอนาคต รวมทั้งสมมติฐานที่ใช้ในการประมาณการและคําเตือนเกี่ยวกับประมาณการดังกล่าวที่แสดงว่าไม่ได้เป็นการรับประกันผลการดําเนินงานในอนาคต เป็นต้น 3. งบการเงินประจํางวดการบัญชีที่ผู้สอบบัญชีตรวจสอบและแสดงความเห็นแล้ว (ถ้ามี) 4. ข้อมูลอื่น ๆ ที่เป็นประโยชน์ต่อการตัดสินใจลงทุน (จ) ข้อมูลข่าวสารต่าง ๆ ที่เกี่ยวข้องกับการให้บริการแก่ผู้ใช้บริการข้อ ๕ ให้สํานักงานมีอํานาจสั่งเพิกถอนการให้ความเห็นชอบได้เมื่อ(1) มีเหตุอันควรเชื่อได้ว่าการให้บริการอาจไม่สามารถช่วยเพิ่มประสิทธิภาพหรือลดต้นทุนในการให้บริการเป็นผู้ให้บริการระบบอิเล็กทรอนิกส์เพื่อการซื้อขายหลักทรัพย์ ตามที่ได้แสดงไว้ในข้อ 3(1) (2) บุคคลที่ได้รับความเห็นชอบไม่สามารถดํารงคุณสมบัติตามที่แสดงไว้ในข้อ 3 วรรคหนึ่ง(3) บุคคลที่ได้รับความเห็นชอบไม่ดําเนินการตามที่กําหนดในข้อ 4(4) การให้บริการภายใต้โครงการทดสอบบกพร่องและไม่สามารถปรับปรุงได้(5) มีเหตุอันควรเชื่อได้ว่านวัตกรรมที่นํามาใช้ในการให้บริการอาจก่อให้เกิดผลกระทบหรือความเสียหายอย่างมีนัยสําคัญต่อผู้ลงทุนหรือตลาดทุนในวงกว้างข้อ ๖ การให้ความเห็นชอบเข้าร่วมโครงการทดสอบตามประกาศนี้ สิ้นสุดลงเมื่อ(1) ครบกําหนดระยะเวลาการเข้าร่วมโครงการทดสอบตามข้อ 3(3) เว้นแต่จะได้รับอนุญาตจากสํานักงานให้ยุติการให้บริการก่อนครบกําหนดระยะเวลาหรือได้รับการผ่อนผันให้ขยายระยะเวลาการให้บริการออกไป โดยบุคคลที่ได้รับความเห็นชอบได้ยื่นคําขอพร้อมทั้งเอกสารหลักฐานต่อสํานักงานก่อนดําเนินการยุติการให้บริการหรือก่อนครบกําหนดระยะเวลาไม่น้อยกว่า 30 วัน ทั้งนี้ ตามขั้นตอนและวิธีการที่ระบุไว้ในคู่มือสําหรับประชาชน (2) สํานักงานสั่งเพิกถอนการให้ความเห็นชอบตามข้อ 5ข้อ ๗ ประกาศนี้ให้ใช้บังคับตั้งแต่วันที่ 16 กันยายน พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 7 กันยายน พ.ศ. 2560 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์